**РЕПУБЛИКА СРБИЈА**

**ОПШТИНА ЧАЈЕТИНА**

**Општинска управа**

**Одсек за инспекцијске послове и**

**заштиту животне средине**

**24. јануар 2018. године**

**Ч а ј е т и н а**

**ИЗВЕШТАЈ О РАДУ**

**ОДСЕКА ЗА ИНСПЕКЦИЈСКЕ ПОСЛОВЕ И ЗАШТИТУ ЖИВОТНЕ СРЕДИНЕ ЗА 2017. ГОДИНУ**

 У складу са чланом 44. ст. 1. Закона о инспекцијском надзору („Службени гласник РС“ бр. 36/15), Одсек за инспекцијске послове 24. јануара 2018. године објављује Извештај о раду за 2017. годину.

**КОМУНАЛНА ИНСПЕКЦИЈА**

 У извештајном периоду послове надлежности комуналне инспекције обављала су два инспектора.

Инспектори су у истом периоду примили укупно 301 предмет, од чега је по захтеву странака 214, а по службеној дужности 87 предмета.

* Утврђена је разлика корисника јавне површине између евидентираних и стварних корисника на терену (евидентирано и задужено 65 корисника, а накнадно пописно, премерено и задужено 39 корисника – мисли се на привремно монтажне објекте, тезге и др.).
* Утврђена разлика евидентираних и стварно постављених билборда/рекламних паноа (на задужењу евидентирано 20, а накнадним пописом и премером задужено још 19 типских и 12 рекламних паноа).
* Предузете мере у складу са наредном општинског Већа на наплати такси од стране корисника јавне површине који нису платили таксу, тако да је извршена наплата у изузетно високом проценту (осим угоститељских објеката „Вендом“ и „Пивнице“ за које је и дат предлог Одсеку за финансије за принудну наплату).
* Након изградње привременог објекта за смештај јахаћих грла и фијакера, спроведена је лицитација и одређени најповољнији понуђачи за кориснике тог јавног простора. У складу са Одлуком о комуналном уређењу општине Чајетина („Службени лист општине Чајетина“ бр. 7/2017) предузете су мере на премештају јахаћих грла и чеза у новоизграђени привремени објекат.
* Због непоштовања одредаба наведене одлуке о комуналном уређењу општине Чајетина тринаесторици корисника јавне површне за ове намене издати су прекршајни налози, а против 17 лица су покренути прекршајни поступци због пуштања и чувања домаћих животиња на јавним зеленим површинама.
* Због бесправног оглашавања на површинама јавне намене (нуђење смештаја) издата су 22 прекршајна налога.
* Свакодневним активностима инспектори су посебан значај дали превентивним мерама, посебно током зимске и летње туристичке сезоне, како би се онемогућила улична продаја на делу од пијаца до Краљевог трга.
* Успостављена максимална сарадња и свакодневна комуникација са припадницима ПС Чајетина, ПИ Златибор, без чије помоћи није могуће утврдити идентитет лица прекршиоца одредаба одлуке односно закона.

**ГРАЂЕВИНСКА ИНСПЕКЦИЈА**

У Општинској управи Чајетина у Одсеку за инспекцијске послове запослен је један грађевински инспектор.

* У току 2017. године грађевински инспектор је извршио 153 инспекцијска надзора, донео 6 решења у поступку инспекцијског надзора и 452 у поступку озакоњења, пописано је 736 објеката.
* У поступку извршења донетих решења уклоњена су два објекта од стране инвеститора.
* Сачињен је план уклањања објеката за први квартал 2018. године.
* Потписан је уговор за рушење нелегалних објеката изграђених у 2018. години.
* Поступљено је по 6 предствки грађана.

**САОБРАЋАЈНА ИНСПЕКЦИЈА**

У Општинској управи Чајетина у Одсеку за инспекцијске послове запослен је један саобраћајни инспектор.

* У наведеном периоду саобраћајни инспектор је поступао по пријавама странака и службеној дужности вршећи поверене послове у складу са законима РС, али и прописима донетих од стране СО Чајетина.
* Примљено је укупно 67 премета.
* Поднето 5 прекршајних пријава везано за обављање ауто-такси превоза путника мимо Закона о превозу у друмском саобраћају.
* Поднете 2 прекршајне пријаве које се односе на угрожавање безбедности пута и саобраћаја на истом.
* Поднета једна кривична пријава за неовлашћено уклањање саобраћајне сигнализације.
* У наведеном периоду инспектор је био ангажован на вршању надзора над зимским и летњим одржавању путева по месним заједницама, као и надзор над испоруком и уградњом хоризонталне и вертикалне сигнализације.
* Саобраћајни инспектор је активно учествовао у раду Савета за безбедност саобраћаја општине Чајетина, при чему су вршене превентивно-промотивне акције на унапређењу безбедности саобраћаја са децом узраста до 7 година, родитељима, наставним кадровима, младим возачима и са лицима старијим од 65 година (пензионерима).

**ПРОСВЕТНА ИНСПЕКЦИЈА**

У Општинској управи Чајетина у Одсеку за инспекцијске послове запослен је један просветни инспектор.

* У извештајном периоду просветни инспектор је извршио 17 редовних инспекцијских надзора у три основне, једној средњој школи и једној предшколској установи.
* Извршена је верификација новог образовног профила у Угоститељско-туристичкој школи, као и верификација издвојеног одељења предшколске установе „Радост“ у Рожанству.
* Обављено је 9 превентивних и саветодавних прегледа по установама.
* Извршено поступање у 6 наврата по захтеву Министарства просвете, науке и технолошког развоја.
* Извршено поступање у 7 наврата по приговорима родитеља.
* Према личној евиденцији инспектора примљено на разговор 39 родитеља и 13 професора.
* Присуствовано на 4 састанка које је Министарство просвете организовало са инспекторима, као и на 3 једнодневна семинара.
* Поред законом дефинисаних послова, просветни инспектор је координирао на пројектима адаптације школа, те је резултат тога 28.000.000,00 динара за реновирање и адаптацију школе у Шљивовици, као и расписивање тендера за наставак радова изградње фискултурне сале на Златибору чија вредност износи око 56.000.000,00 динара.
* Организација превоза ученика и њихово усаглашавање са радом школа.
* Донето 50 решења о исплати трошкова превоза ученика на релацији где нема организованог превоза.
* Координација и рад општинске интересорне комисије која се бави децом са посебним потребама.

**ИНСПЕКЦИЈА ЗА ЗАШТИТУ ЖИВОТНЕ СРЕДИНЕ**

У Општинској управи Чајетина у Одсеку за инспекцијске послове запослен је један инспектор за заштиту животне средине.

 Инспекција за заштиту животне средине је у току 2017. године предузимала превентивне инспекцијске надзоре, као и следеће:

* Вршила надзоре везане за емитовање буке из угоститељских објеката у насељеном месту Златибор.
* Извршено редовних инспекцијских наддзора код 23 регистрована субјекта од којих је код 5 утврђено да немају усклађено пословање са законом.
* Извршено корективно деловање у шест наврата где је инспектор за заштиту животне средине наложио мере које су странке отклониле у законски утврђеном року.
* Извршена 4 ванредна инспексијска надзора од којих су два била по пријави, а два по захтеву надзираног субјекта.
* Поднете су две прекршајне пријаве надлежном суду, а које још увек нису решене.

Инспекција за заштиту животне средине има веома добру сарадњу са комуналном инспекцијом општинске управе Чајетина, као и са републичким органима.

 **ТУРИСТИЧКА ИНСПЕКЦИЈА**

У Општинској управи Чајетина у Одсеку за инспекцијске послове запослен је један туристички инспектор.

 Туристички инспектор општинске управе Чајетина, Одсека за инспекцијске послове је у току 2017. године предузимао мере и радње у складу са повереним пословима предвиђених Законом о туризму РС.

Извршено је укупно 49 контрола у току 2017. године, од чега је:

* Контролисане су 2 куће, 40 апартмана и 3 сеоска туристичка домаћинства.
* Идентификовано 11 нерегистрованих субјеката.
* Донето 9 решења о привременој забрани рада, једно решење о отклањању недостатака.
* Поднето 9 захтева за покретање прекршајног поступка и издата 4 прекршајна налога.

**Одсек за инспекцијске послове**

**и заштиту животне средине**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Руководилац одсека**

 **Мићо Чубрак**